118. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 27307 της 28 Φεβρ./13 Μαρτ.  1972 (ΦΕΚ Β΄ 222) Περί εξουσιοδοτήσεως Διευθυντών Σχολών Εκπαιδεύσεως Διδακτικού Προσωπικού και Διδασκαλείων Δημοτικής και Μέσης Εκπαιδεύσεως προς συγκρότησιν Επιτροπής ελέγχου δικαιολογητικών κλπ. προσωπικού προσλαμβανομένου εις θέσεις επί σχέσει εργασίας ιδιωτικού δικαίου. Έχοντες υπ’ όψει: 1)το Ν.Δ. 385/69 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.», 2)το Ν.Δ. 748/1970 (άρθρ. 8) «περί επιμορφώσεως και μετεκπαιδεύσεως του εκπαιδευτικού προσωπικού Μέσης Εκπαιδεύσεως και αναδιοργανώσεως του Διδασκαλείου Μέσης Εκπαιδεύσεως», 3)το Ν.Δ. 842/71 (άρθρ. 5 και 6) «περί αναδιοργανώσεως των Παιδαγωγικών Ακαδημιών και συμπληρώσεως της περί αυτών κειμένης νομοθεσίας», 4)το Ν.Δ. 1057/1971 (άρθρ. 5 και 6) «περί Σχολών Νηπιαγωγών» και 5)την υπ’ αριθ. 113893/1970 κοινήν απόφασιν περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου παρ’ υπηρεσίαις αρμοδιότητος Υπουργείου Εθνικής Παιδείας και Θρησκευμάτων, αποφασίζομεν: Εξουσιοδοτούμεν τους Διευθυντάς ή τους νομίμους αυτών αναπληρωτάς των Παιδαγωγικών Ακαδημιών, των Ανωτάτων Σχολών Οικιακής Οικονομίας, των Σχολών Νηπιαγωγών και των Διδασκαλείων Δημ. και Μ. Εκπαιδεύσεως δια την συγκρότησιν, της υπό της υπ’ αριθ. 113893/1970 κοινής αποφάσεως (ΦΕΚ 632/10.9.70 τεύχ. Β΄) προβλεπομένης Επιτροπής εξ ανωτέρων δημοσίων υπαλλήλων, εξ ων εις κατάλληλος να κρίνη αναλόγως των υπό συμπλήρωσιν θέσεων προσωπικού επί σχέσει εργασίας ιδιωτικού δικαίου προς α)άσκησιν ελέγχου επί των τυπικών και ουσιαστικών προσόντων των υποψηφίων και β)την ενέργειαν της επιλογής των εκ τούτων καταλληλοτέρων δια τας ως άνω θέσεις των ανωτέρω Σχολών και Διδασκαλείων. Η παρούσα δημοσιευθήτω δια της Εφημερίδος της Κυβερνήσεως. 